» Hol teleltethetem az angyaltrombitámat?
Kérdező: Szakértő: Kérdés:Az angyaltrombitákat télen teleltethetem-e olyan pincében, ahol van fény, fagy nincs, de kb. csak 3-5 fok van. A leanderek itt telelnek, azok kibírják. Esetleg valahogy becsomagolva?
Létezik-e dézsásoknak valami szigetelő csomagolás? Nagy probléma ez nekem, mert nagyon szeretem a dézsásokat, mindenből több tövem van, a panelbe ahol lakom, oda már méretük miatt nem cipelhetem. Eddig képes voltam minden évben hazavinni őket.Válasz:Az angyaltrombita (Brugmansia sp.) nyugodtan teltethető egy helyen a leanderekkel. Az angyaltrombitát ősszel erőteljesen vágjuk vissza, majd hűvös helyen (5-10 °C-on) teleltessük. Szaporítani nyáron lehet, virágkezdeményt nem tartalmazó hajtásdugványról. Vízbe vagy homokba mártva gyökereztessük, majd ültessük laza szerkezetű talajba. Kisgyermekes kertben vigyázzunk, mert a növény minden része mérgező!
<p> Általánosan elmondható, hogy a dézsás növények átteleltethetők világos, fagymentes pincékben. ilyenkor locsolni is ritkábban kell őket.	Vissza a kategória többi kérdéséhez »